|  |  |
| --- | --- |
| 26.04.2018. | Nr.6/22 |

###### JELGAVAS PILSĒTAS PAŠVALDĪBAS VALDĪJUMĀ ESOŠU ZEMES VIENĪBU NODOŠANA BEZATLĪDZĪBAS LIETOŠANĀ UN APSAIMNIEKOŠANĀNODIBINĀJUMAM ”LATVIJAS DABAS FONDS”

 (ziņo I.Škutāne)

 **Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

2018.gada 15.martā saņemts nodibinājuma ”Latvijas Dabas fonds”, reģistrēts Biedrību un nodibinājumu reģistrā ar Nr.40008019379, juridiskā adrese Vīlandes iela 3-7, Rīga, LV-1010, (turpmāk – Fonds) iesniegums Nr.1-5.2./41 ar lūgumu nodot Fondam apsaimniekošanā zemes vienību ar kadastra apzīmējumu 0900 013 0119 un 0900 016 0941 daļu, kas atrodas dabas lieguma ”Lielupes palienes pļavas” teritorijā, ar mērķi veikt zālāju noganīšanu. Fonds plāno apsaimniekot zālājus, izmantojot Eiropas komisijas Life programmas un Latvijas Vides Aizsardzības Fonda līdzfinansēta LIFE16 NAT/LV/000262 GrassLIFE projekta “Zālāju atjaunošana un to dažādas izmantošanas veicināšana” ietvaros izveidotus pārvietojamus ganāmpulkus.

Fondam no 2006.gada 8.decembra piešķirts un ir spēkā esošs sabiedriskā labuma organizācijas statuss.

Saskaņā ar Jelgavas pilsētas domes 2015.gada 29.janvāra lēmumu Nr.2/7 “Zemes reformas pabeigšana Jelgavas pilsētā“ zemes vienībai ar kadastra apzīmējumiem 0900 013 0119 (platība 1,44 ha) noteikts statuss “Rezerves zemes fonds”, savukārt zemes vienībai ar kadastra apzīmējumu 0900 016 0941 (platība 4,037 ha) – statuss “Zeme zemes reformas pabeigšanai” (turpmāk – Zemesgabali). Zemesgabali ir neapbūvēti un daļēji atrodas dabas lieguma ”Lielupes palienes pļavas” teritorijā.

Saskaņā ar Zemes pārvaldības likuma 17.panta pirmo daļu Zemesgabali atrodas Jelgavas pilsētas pašvaldības valdījumā līdz brīdim, kad Ministru kabinets izdos rīkojumu par to ierakstīšanu zemesgrāmatā uz valsts vārda vai tie tiks ierakstīti zemesgrāmatā uz pašvaldības vārda.

Publiskas personas finanšu līdzekļu un mantas izšķērdēšanas novēršanas likuma 5.panta pirmajā daļā noteikts, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Savukārt šī likuma 5.panta otrās daļas 41.punktā noteikts, ka šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai, kura, kā to nosaka minētā panta 31.daļa, nodrošina attiecīgās mantas uzturēšanu un sedz ar to saistītos izdevumus. Minētā likuma 5.panta piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem pašvaldības dome. Publiskas personas mantu bezatlīdzības lietošanā nodod sabiedriskā labuma organizācijai uz laiku, kamēr attiecīgajai organizācijai ir sabiedriskā labuma statuss, bet ne ilgāk par desmit gadiem.

Saskaņā ar likuma „Par pašvaldībām” 14.panta otrās daļas 3.punktu un likuma „Par valsts un pašvaldību finanšu līdzekļu un mantas izšķērdēšanas novēršanu” 5.panta otrās daļas 41.punktu, trešo, piekto daļu, likuma “Par īpaši aizsargājamām dabas teritorijām” 24. un 26.pantu, Ministru kabineta 2008.gada 13.maija noteikumiem Nr.326 “Dabas lieguma “Lielupes palienas pļavas” individuālie aizsardzības un izmantošanas noteikumi” un Fonda 2018.gada 15.marta iesniegumu,

**JELGAVAS PILSĒTAS DOME NOLEMJ:**

1. Nodot nodibinājumam „Latvijas Dabas fonds” (reģistrācijas Nr.40008019379) bezatlīdzības lietošanā un apsaimniekošanā šādu Jelgavas pilsētas pašvaldības valdījumā esošu zemes vienību daļas, kas atrodas dabas lieguma ”Lielupes palienes pļavas” teritorijā:
	1. zemes vienības ar kadastra apzīmējumu 0900 013 0119 daļu 1,37 ha platībā (zemes vienības izvietojuma shēma 1.pielikumā);
	2. zemes vienības ar kadastra apzīmējumu 0900 016 0941 daļu 1,86 ha platībā (zemes vienības izvietojuma shēma 2.pielikumā).
2. Zemes lietu komisijas priekšsēdētājam noslēgt ar nodibinājumu „Latvijas Dabas fonds” līgumu par 1.punktā minēto zemes vienību nodošanu bezatlīdzības lietošanā un apsaimniekošanā zālāju noganīšanai ar šādiem nosacījumiem:
	1. līguma termiņš - 2019.gada 31.decembris;
	2. līgums tiek izbeigts, ja:
		1. nodibinājums „Latvijas Dabas fonds” zaudē sabiedriskā labuma organizācijas statusu;
		2. Ministru kabinets izdod rīkojumu par zemes vienību ierakstīšanu zemesgrāmatā uz valsts vārda;
		3. zemes vienības netiek apsaimniekotas atbilstoši normatīvajiem aktiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī